CNAIR a anunțat vineri că săptămâna viitoare, de luni până vineri, vor fi impuse restricții de circulație pe DN1, între Comarnic și Sinaia.
CNAIR informează șoferii că în perioada 4-9 martie, în intervalul orar 9.00 – 15.00, de luni până vineri, vor fi instituite restricții de circulație pe DN 1, între km 111+300 și km 118+800, în zona localităților Comarnic – Sinaia, în vederea desfășurării lucrărilor de toaletare a arborilor periculoși din zona părții carosabile.
Lucrările se vor desfășura pe raza ocolului silvic Sinaia.
Intervalul de desfășurare a lucrărilor se poate modifica în funcție de condițiile meteorologice și de valorile de trafic.
Semnalizarea rutieră temporară a lucrărilor se va face prin indicatoare rutiere, panouri de semnalizare și balize direcționale, care delimitează lucrarea de partea carosabilă.